Raseinių Šaltinio progimnazijos

direktoriaus 2022 m. birželio d.

įsakymo Nr. V1-

25 priedas

**RASEINIŲ ŠALTINIO PROGIMNAZIJOS**

**KIEMSARGIO PAREIGYBĖS APRAŠYMAS**

**I SKYRIUS**

**PAREIGYBĖ**

1. Raseinių Šaltinio progimnazijos kiemsargio pareigybė yra priskiriama darbininkų (6) grupei.

2. Pareigybės lygis – D.

3. Pareigybės paskirtis – palaikyti pavyzdingą tvarką ir švarą progimnazijos teritorijoje.

4. Pareigybės pavaldumas - ūkvedžiui.

**II SKYRIUS**

**SPECIALŪS REIKALAVIMAI KIEMSARGIUI**

5. Kiemsargio kvalifikacijai netaikomi išsilavinimo ar profesinės kvalifikacijos reikalavimai.

6. Kiemsargis turi žinoti ir išmanyti:

6.1. pavestos prižiūrėti teritorijos ribas;

6.2. pastatų ir statinių technines savybes;

6.3. prižiūrimai teritorijai keliamus sanitarinius reikalavimus;

6.3. darbo priemonių ir įrankių rūšis, jų darbo ir saugojimo tvarką;

6.4. inventoriaus remonto ir priežiūros reikalavimus;

6.5. buitinių atliekų tvarkymo pagrindus, šiukšlių išvežimo grafiką;

6.6. nustatytą pranešimų apie progimnazijoje įvykusį įvykį tvarką;

6.7. vandentiekio, kanalizacijos, elektros sistemų technologijas ir reikalavimus darbui su jomis;

6.8. vandentiekio ir kanalizacijos, dujų, elektros, šilumos tinklų avarinių tarnybų iškvietimo telefonų numerius;

6.9. valstybinės vėliavos iškėlimo datas;

6.10. bendravimo psichologijos, profesinės etikos ir elgesio kultūros pagrindus;

6.11. darbuotojų saugos ir sveikatos, gaisrinės saugos, apsaugos nuo elektros reikalavimus;

6.12. pirmosios medicinos pagalbos suteikimą, įvykus nelaimingam atsitikimui darbe.

7. Kiemsargis privalo vadovautis:

7.1. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.2. darbo tvarkos taisyklėmis;

7.3. darbo sutartimi;

7.4. darbuotojų saugos ir sveikatos darbe instrukcijomis;

7.5. šiuo pareigybės aprašymu;

7.6. kitais progimnazijos lokaliniais dokumentais (įsakymais, nurodymais, taisyklėmis ir pan.).

**III SKYRIUS**

**KIEMSARGIO FUNKCIJOS**

1. Kiemsargis atlieka šias funkcijas:
   1. pradėdamas darbą, apeina progimnazijos teritoriją ir įsitikina, ar visi šuliniai uždengti dangčiais, ar nėra nutrauktų oro linijos laidų;
   2. prireikus iškviečia avarinę tarnybą,
   3. kiekvieną rytą kruopščiai apžiūri teritoriją, kad neliktų mokiniams pavojingų daiktų: stiklo duženų, vielų, sausų šakų ir kt., renka šiukšles;
   4. praneša ūkvedžiui apie progimnazijos teritorijoje pastabėtus įtartinus daiktus, medžiagas, galinčias sprogti ar kitaip pakenkti sveikatai;
   5. palaiko pavyzdingą tvarką ir švarą progimnazijos teritorijoje;
   6. praneša ūkvedžiui apie progimnazijoje atsiradusius želdinių kenkėjus ir imasi priemonių jiems pašalinti;
   7. prižiūri, kad transporto priemonės nebūtų statomos ant vejos, nevažinėtų per želdinius, želdinių netryptų pėstieji;
   8. kiekvienų metų pavasarį ir rudenį atlieka pagrindinį teritorijos tvarkymą: šiukšles, sausą žolę, nukritusius medžių lapus, medžių ir krūmų šakas sugrėbia į krūvas ir pasirūpina, kad jos būtų pašalintos iš progimnazijos teritorijos;
   9. šaltuoju metų laiku nukasa sniegą ir šalina ledą iš progimnazijos teritorijos, nuo privažiavimo kelių, šaligatvių, prie atliekų surinkimo konteinerių, pabarsto takus ir kelius medžiaga, tirpdančia sniegą, pasirūpina, kad nedelsiant būtų nudaužomi nuo stogo pastebėti kabantys ledo varvekliai;
   10. valo laiptus į stadioną, visus progimnazijos teritorijoje esančius takus; prakerta, jei reikia, latakus vandeniui nutekėti;
   11. tausoja progimnazijos nuosavybę, rūpestingai naudojasi darbo priemonėmis;
   12. padeda darbininkams atlikti remonto darbus per mokslo metus ir jiems pasibaigus;
   13. pasirūpina, kad sugedus įrenginiams ar inventoriui, tai būtų sutvarkyta;
   14. karpo krūmus, geni gyvatvorę, esant būtinybei, nugeni medelių šakas, pašalina sausas;
   15. nugrėbia nukritusius lapus, nupjauna žolę visoje įstaigos teritorijoje ir atliekas pašalina;
   16. pasirūpina, kad šiukšlės ir kitos atliekos būtų kraunamos tik į tam tikslui skirtus konteinerius;
   17. kasdien pašalina teritorijoje esančias šiukšles;
   18. prižiūri šiukšlių konteinerių aikštelę, kad ji būtų švari ir tvarkinga;
   19. praneša ūkvedžiui apie teritorijoje pastebėtus senyvus medžius, įlūžusias šakas, kurios gali kelti pavojų aplinkiniams;
   20. praneša gyvūnų tarnyboms apie pastebėtus progimnazijos teritorijoje ar netoliese esančius valkataujančius ir benamius gyvūnus;
   21. išvalo vandens surinkimo griovelius ir prie jų esamus šulinius;
   22. progimnazijos stadione nušluoja bėgimo takus ir surenka šiukšles; prižiūri universalios dirbtinės dangos sporto aikštelės dangą;
   23. padeda paruošti žiemines gėles žiemojimui.
   24. pagal kompetenciją atlieka kitus ūkinės veiklos darbus ir vykdo kitus, su savo funkcijomis, susijusius nenuolatinio pobūdžio progimnazijos direktoriaus ar ūkvedžio pavedimus.

9. Kiti reikalavimai kiemsargiui:

* 1. bendradarbiauti su progimnazijos darbuotojais;
  2. bendrauti su progimnazijos darbuotojais, mokiniais, jų tėvais (globėjais, rūpintojais), svečiais mandagiai, kultūringai;
  3. laikytis asmens higienos reikalavimų;
  4. darbo metu naudoti asmenines apsaugines priemones, kurias paskyrė ūkvedys;
  5. visą darbo laiką skirti darbui;
  6. be būtino reikalo nesinaudoti telefonu;
  7. laikytis progimnazijoje nustatyto priešgaisrinio režimo, nerūkyti, o dėl kokių nors priežasčių kilus gaisrui, iškviesti ugniagesius, pranešti progimnazijos administracijai;
  8. įvykus nelaimingam atsitikimui, suteikti pirmąją pagalbą sau ir kitiems nukentėjusiems, apie įvykį pranešti progimnazijos administracijai, ūkvedžiui;
  9. įvykus inžinerinių tinklų avarijai, išjungti avarines komunikacijas, pranešti apie įvykį ūkvedžiui ir gavus jo nurodymą, iškviesti atitinkamas avarines tarnybas;
  10. baigus darbą, uždaryti langus, išjungti elektros prietaisus, užrakinti duris;
  11. pranešti ūkvedžiui arba progimnazijos direktoriui apie neatvykimą į darbą dėl ligos ar kitų priežasčių;
  12. apie rastus paliktus daiktus progimnazijos teritorijoje informuoti raštinės darbuotojus arba ūkvedį.

1. Kiemsargis, įtaręs ar pastebėjęs žodines, fizines, socialines, kibernetines patyčias, smurtą:

10.1. nedelsdamas įsikiša ir nutraukia bet kokius tokį įtarimą keliančius veiksmus;

10.2. primena mokiniui, kuris tyčiojasi, smurtauja ar yra įtariamas tyčiojimuisi progimnazijos nuostatas ir mokinio elgesio taisykles;

10.3. informuoja raštinės darbuotojus arba socialinį pedagogą apie mokinį, patyrusį patyčias ar įvykusias patyčias;

10.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus), ir / ar progimnazijos darbuotojus, direktorių) ir / ar kitas institucijas (pvz.: policiją, greitąją pagalbą ir kt.).

**IV SKYRIUS**

**ATSAKOMYBĖ**

1. Kiemsargis atsako už:
   1. paskirtos prižiūrėti progimnazijos teritorijos sanitarinę būklę;
   2. kelių, takų, stadiono ir universalios dirbtinės dangos sporto aikštelės priežiūrą;
   3. viešos tvarkos palaikymą progimnazijos teritorijoje;
   4. želdinių priežiūrą;
   5. tvarkingą įrenginių ir įrankių eksploataciją ir jų priežiūrą bei jų taupų naudojimą;
   6. patikėtų materialinių vertybių saugojimą;
   7. darbo drausmės pažeidimus;
   8. žalą, padarytą progimnazijai, dėl savo kaltės ar neatsargumo;
   9. progimnazijos direktoriaus ar ūkvedžio nurodymų savalaikį vykdymą;
   10. darbuotojų saugos ir sveikatos, priešgaisrinės saugos instrukcijų ir šių pareiginių nuostatų bei progimnazijos vidaus tvarkos taisyklių vykdymą.
2. Kiemsargis už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.
3. Kiemsargis už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_